da fr cs da da fr he en da da it de en da da da da da da nb da da da en da da en it da da et en da de da fr et fi da da da da da da da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg har adskillige gange set billeder af Strangas’ drømmekage-snegle på Instagram over det sidste år til halvandet, men eftersom jeg ikke så tit kommer til hovedstaden, måtte det blive ved de fine billeder. Fornylig havde Strangas så besøgt Tv2 Morgen, og lavet de berømte snegle; og dermed kom opskriften på Tv2s hjemmeside – woop woop, så skulle konceptet endelig prøves af.
For en uges tid siden fyldte min yngste datter 15, og vi besluttede at drømmesneglene lød som den perfekte eftermiddagskage; og det kan jeg garantere for at de var. Saftige snegle med remonce, toppet med et let karamelliseret lag af kokos og brun farin; to perfekte kager kombineret på den ultimative måde. Så lækkert og ikke voldsomt svært.
Jeg valgte at bage dem i et ildfast fad, fordi sådan kan jeg nu engang bedst lide snegle – er du mere til enkeltstående snegle, kommer du dem blot på en bageplade.
Opløs gæren i vandet, tilsæt sukker salt og mel og ælt til en fast dej. Tilsæt det bløde smør og rør dejen smidig i ca. 5 minutter. Hvis du har en røremaskine, kan du med fordel bruge den. Dæk dejen til og kom den i køleskabet i 2 timer.
Til remoncen røres alle ingredienser sammen til en blød masse.
Til toppingen kommes mælk, smør og glukose i en lille gryde og varmes op til kogepunktet. Tilsæt farin, vaniljesukker og kokos. Rør godt og lad massen koge igennem i et par minutter. Hæld massen over i en skål og sæt den på køl. Den skal være helt kold, når den placeres på sneglene.
Tag dejen ud af køleskabet, drys en smule mel på bordet og rul dejen ud til en kvadrat, ca. 30*30 cm. Fordel remoncen på dejen, rul den sammen og skær ud til 12 snegle. Placer sneglene i et smurt fad (eller fordel dem på en bageplade; det er op til dig).
Fordel toppingen ovenpå de 12 snegle, og lad dem efterhæve i en time.
Bag sneglene ved 190 grader i 15 minutter.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.